ساسان عەونی
ساسان عوسمان عەونی حەبیب (لەدایکبووی ١٩٧٠) لەوەتەی ١٠ی تەمووزی ٢٠١٩، لەسەر پشکی پارتی دیموکراتی کوردستان لە نۆیەمین کابینەی حکوومەتی ھەرێمی کوردستان بوو بە وەزیری شارەوانی و گەشت و گوزار. ساسان بەکالۆریۆسی ھەیە لە ئەندازیاری شارستانی لە زانکۆی سەلاحەددین، ھەروەھا ماستەری ھەیە کارگێڕی کار و ئابووری.

ساسان لەناو پارتی دیموکراتی کوردستان خاوەن چەند پلەیەک بووە لەوانە سکرتێری یەکێتیی قوتابیانی کوردستان لەساڵانی ١٩٩٣ بۆ ١٩٩٨،  کارگێری لقی دووی پارتی دیموکراتی کوردستان ١٩٩٨-٢٠٠٤، بەڕێوبەری ئاژانسی پاراستن ٢٠٠٥ بۆ ٢٠٠٩، لەساڵی ٢٠١٠ەش ئەندامی ئەنجومەنی سەرکردایەتی پارتی بووە ھەروەھا بەرپرسی دەستەی رێکخراوە جەماوەری و پیشەییەکانی پارتی بووە لە ٢٠١٧ تا ئەوکاتەی بووەتە وەزیر.

سەرچاوەکان 

لەدایکبووانی ١٩٧٠
زیندووان
خەڵکی ھەولێر
وەزیرەکانی کابینەی نۆیەمی حکوومەتی ھەرێمی کوردستان
دەرچووانی زانکۆی سەلاحەدین